Foto’s: Buitelug-pret by kykNET-ekspoToyota Urban Trax (Foto; Maroela Media) As jy graag jou karavaan haak of ŉ tent iewers opslaan, dan moet jy seker maak dat jy hierdie naweek nog ŉ draai maak by die kykNET Buite Ekspo in Malmesbury, net buite Kaapstad. Die program vir dié unieke geleentheid sorg vir hoë adrenalienvlakke, vol mae en uitmuntende uitstallings van die nuutste kampeertoerusting, woonwaens én 4×4-produkte wat tans op die mark beskikbaar is. Die ekspo duur nog tot 27 Maart by die Môreson-plaas net buite Malmesbury in die Wes-Kaap in ŉ veilige plaasatmosfeer. Alle uitstallings word aangebied soos wat dit werklik deur die koper gebruik sal word. Avontuurlustiges kan onder meer uitsien na helikopter- en 4×4-ritte, kunssinniges kan sorgloos deur die snuffelmark stap en die kinders kan van hul energie ontslae raak by die pretpark. Dagbesoekers word aangemoedig om kaartjies aanlyn te bespreek, maar daar sal ook ŉ bepaalde aantal kaartjies by die hekke beskikbaar wees. Kaartjies is by Ticketmaster.co.za beskikbaar. Besoek www.ekspo.co.za vir meer inligting. Rig enige navrae aan Tersia by [email protected]. Klik hier om die program vir Sondag, 27 Maart 2022 te sien.